钦定古今图书集成/明伦汇编/皇极典/第001卷 > 《白虎通》 > 天市帝座图
## 钦定古今图书集成/明伦汇编/皇极典/第001卷 > 《白虎通》 > 天市帝座图

图考

天市垣

按《星经》，“天市垣五十六星，在房心北，主权衡，一名天
旗。”

按《史记天官书》：“旗中四星曰天市。”

按《宋史天文志》：“天市垣二十二星，在氐、房、心、尾、箕、斗
内宫之内。”“东蕃十一星，南一曰宋，二曰南海，三曰燕，
四曰东海，五曰徐，六曰吴越，七曰齐，八曰中山，九曰
九河，十曰赵，十一曰魏。西蕃十一星，南一曰韩，二曰
楚，三曰梁，四曰巴，五曰属，六曰秦，七曰周，八曰郑，九
曰晋，十曰河间，十一曰河中。象天王在上，诸侯朝王”，
王出皋门大朝会，西方诸侯在应门左，东方诸侯在
应门右。其率诸侯幸都市也，亦然。一曰，在房心东北，
主权衡，主聚众。又曰：“天旗庭”，主斩戮事。

按《步天歌》：“下元一宫名天市，两面垣墙二十二。当门
六个是市楼，门右两星是车肆。两个宗正四宗人，宗
星一双亦依次。市度两星屠肆前，候星偏在帝座边。
帝座一星常光明，四个微茫宦者星。以次两星名列
肆，斗斛帝前依其次。斗是五星斛是四。垣北九个贯
索星，索口横著七公成。天纪恰似七公形，数著分明
多两星，纪北三星名女床，此座还依织女傍。魏赵九
河中山继，齐吴越兮徐宿当。东海与燕及南海，宋国
分明在左装。河中河间晋郑周，秦蜀巴兮梁楚求韩
地右当垣十一，天市宫中仔细歌。”　按《新法历书图》
同。〈按天市垣自天官书以及宋史皆不言帝座而隋丹元子步天歌有之隋天文志亦不载然后汉书

《宦者传序》云：“宦者四星，在帝座之侧。” 则此垣中帝座已自古言之。